**Csorba Győző Könyvtár – Irodalmi Kvíz (2015. december)**

**80 éve született**

**BERTÓK LÁSZLÓ**



*„emberré az tesz, ha megszólalok”*

/B. L./

**A mai magyar líra jeles képviselőjét, a Kossuth- és József Attila-díjas írót, költőt, Pécs díszpolgárát, Bertók Lászlót köszöntjük nyolcvanadik születésnapja alkalmából. Életpályájának és műveinek felidézésével ő előtte tiszteleg december havi irodalmi kvízünk.**

A helyes megfejtők között minden hónap végén könyvjutalmat sorsolunk ki.

A kvíz beküldési határideje 2015. december 31.

1. A költő „elmondása” szerint ősei Vas megyéből, az Őrségből kerültek a Somogy megyei *Vésé*re, ahol ő született 1935. december 6-án. Felmenői mindkét ágon földművesek voltak, hitük szerint protestánsok. A vései evangélikus iskolában a tanító és a pap beszélte rá a szülőket, hogy taníttassák a legidősebb fiúkat. „*Laci eszét kár lenne a földbe szántani*.” – mondták.

Melyik híres gimnáziumba járt Bertók László?

1. a Pápai Református Gimnáziumba
2. az Aszódi Evangélikus Főgimnáziumba
3. a Csurgói Református Gimnáziumba
4. Harmadikos volt, mikor Pécsett a *Dunántú*l című folyóiratban megjelent első verse, s ezzel az „*iskola költője*” lett. Érettségi után sikeres felvételit nyert az ELTE magyar-könyvtár szakára, de helyhiány miatt elutasították. 1955 júliusában felvették a Pécsi Tanárképző Főiskolára, amit nem tudott megkezdeni, mert verseiért és két irodalmi kör megalakításáért (amit az ÁVH szervezkedésnek minősített), „*államrend elleni izgatásért*” nyolc hónap börtönre ítélték, melyből három hónapot le is ült, a többit felfüggesztették.

A „bűnös versek” közül melyikből szól az idézet?

„*Elvitték minden gabonánkat, Anyám sírt, apám hallgatott. Öcsém lopott a sajátunkból a lónak egy marék zabot*.”

1. Csendélet
2. Intés
3. Átok
4. A meghurcoltatás után a fiatal Bertók számára úgy tűnt, hogy mindennek vége. Törölték a főiskolai hallgatók sorából, csak szülőfalujában tudott elhelyezkedni. „*Olyan megrázkódtatás ért, hogy ettől kezdve egy vasbánya, egy kőhegy van bennem, ami húz lefelé, de ami meg is akadályozza, hogy a szél elfújjon erre vagy arra...”* – vallotta.

Mi annak a prózakötetének a címe, amelyben részletesen visszaemlékezik letartóztatására, fogva tartására?

1. Hazulról haza
2. Priusz
3. Dongó a szobában
4. Sokáig nem tudott verset írni. A nehéz évek után, 1959-ben Nagyatádon könyvtárosi állást kapott és bejutott a pécsi főiskola levelező tagozatára magyar-történelem szakra. Vizsgák idején be-betért a *Jelenkor* szerkesztőségébe, a Nádorba, ahol megismerkedett pécsi írókkal: *Csorba Győzővel, Tüskés Tiborral, Pákolitz Istvánnal, Bárdosi Németh Jánossal, Bertha Bulcsúval, Lázár Ervinnel.*  Egy évvel a diploma és a házasságkötése után, 1964-ben napvilágot látott az a vékony kis kötet, melyben két másik fiatal, Pécsett élő költővel egybeszerkesztve jelentek meg versei.

Mi a kötet címe?

1. Emlékek választása
2. Lengő fényhidak
3. Tárgyak ideje
4. Sorsdöntő fordulat volt az életében, hogy 1965-ben Pécsre költözött (már nős emberként), állást kapott a Tanárképző Főiskola könyvtárában. Évekbe telt, míg zárkózottabb természete elfogadta a „nagyváros” zaját. Az idősebb pályatárs marasztalása, később mély barátsága segítette, hogy meggyökeresedjen Pécsett.

Ki volt az, aki maradásra bírta a Somogyba visszavágyó fiatal költőt?

1. Tüskés Tibor
2. Pákolitz István
3. Csorba Győző
4. Az ellopott évek miatt nemcsak a tanulmányai, (1970-1973 között elvégezte az ELTE könyvtáros szakát) hanem költői pályája is késve indult. Harminckét éves volt, amikor első önálló kötete, a *Fák felvonulása* (1972) megjelent, majd a következők is hosszú évek múltán 1978-ban, majd 1981-ben. Versesköteteinek megjelenési ideje között napvilágot látott két népszerű életrajzi kötete az *Így élt* … sorozatban.

A három *így élt* … kötet közül melyik nem Bertók László munkája?

1. Így élt Zrínyi Miklós
2. Így élt Csokonai Vitéz Mihály
3. Így élt Vörösmarty Mihály
4. 1977-től öt évig a *Pécsi Városi Könyvtár* igazgatója, 1982-1996-ig főmunkatársa volt. 1984-től bibliográfiai munkákat tett közzé, többek között *Várkonyi Nándor*ról, *Pákolitz István*ról, *Bárdosi Németh János*ról, *Szederkényi Ervin*ről *és a Jelenkor*ról.

A három felsorolt bibliográfia közül melyik még Bertók László munkája?

1. Nagy László bibliográfia
2. Csorba Győző bibliográfia
3. Határ Győző bibliográfia
4. 1985-ben jelent meg a *Hóból a lábnyom* című kötete, mely után úgy érezte, „*befogadott az irodalmi közvélemény*”. Költőtársak üdvözölték, a magyar lírakritikusok java felzárkózott költészete mellé. 1995-ben jelent meg addigi pályájának legfontosabb teljesítménye, az a gyűjtemény, mely 243 szonettet tartalmaz. Mi a kötet címe?
5. Kő a tollpihén
6. Ha van a világon tető
7. Három az ötödiken
8. Majdnem egy évtizedes köteléktől, a szonettől szakította el magát a költő az 1998-ban megjelenő verseskötetével, melyben a zárt, kötött formák helyett a kötetlenebb versalakzatra váltott. Ugyanebben az évben megjelent egy prózakötete is melyben alapvető létkérdésekről morfondírozik.

A három kötet közül melyik nem 1998-ban jelent meg?

* 1. Hazulról haza
  2. Deszkatavasz
  3. Dongó a szobában

1. Bertók László nyelvújítóként egy játékos elnevezést talált ki annak a kötetének, amelyik 243 haikut tartalmaz. „*Talán az sem baj, ha a klasszikus japán formát kicsit a saját kultúrádhoz, élményeidhez, levegővételedhez igazítod, rímelteted, s magyarul úgy hívod, hogy* ……..” – írja a költő könyve fülszövegén. Az idézet utolsó szava többes számban a keresett kötet címe. Hogy hangzik?
   1. Haikukák
   2. Háromkák
   3. Hármaskák
2. A fenti kötete is abban az évben jelent meg, mikor a legnagyobb elismerésben, a *Kossuth-díj*ban részesült. De elismertségét nemcsak a díjai, hanem az is jelzi, hogy még 1999-ben napvilágot látott a *Magyar Költészet Kincsestára* sorozatban a költő által válogatott reprezentatív, az életművet bemutató gyűjtemény (*Válogatott versek*).

Mikor kapott *Kossuth-díj*at Bertók László?

* 1. 2000-ben
  2. 2004-ben
  3. 2010-ben

1. Pécsről szóló verseit válogatta a költő abba a könyvbe, amellyel köszönteni kívánta városát abból az alkalomból, hogy 2010-ben elnyerte az Európa Kulturális Fővárosa címet. Tulajdonképpen nem is a városról szólnak ezek a versek, hanem a költő városivá válásáról, beilleszkedési gondjairól, önmaga kereséséről. Korábban prózai írásaiból már összeállított egy hasonló témájú könyvet, *Ősök, műhelyek, élet* alcímmel.

A három kötetcím közül kettő egymásnak „testvére”. Melyik könyvcímnek nincs köze a „testvér” könyvekhez?

* 1. Talán a kérdezés
  2. A város neve
  3. Hazulról haza

1. „*Úgy tapasztaljuk, igenis meg lehet szólítani a közönséget a 21. században is a magyar verssel*.” – vallja *Lázár Balázs*, az a színész-költő, aki feleségével, *Tallián Mariann*al (aki szintén színművész) versszínházat hozott létre, hogy a kortárs költészetet népszerűsítsék. Így született meg a költői példakép, atyai jó barát, Bertók László verseiből egy monológszerű est, egy szakrális hangulatú darabjuk és a szerelmes tematikájú produkciójuk.

Mi a címe a Bertók László verseiből készült összeállításnak?

* 1. Békesség-óhajtás
  2. Ketten a versben
  3. Valahol, valami

**13+1.** A költő nyolcvanadik születésnapjára jelenik meg legújabb kötete. A kétsoros reflexiók tömör mondanivalójukkal, a sor végén rímes csattanóikkal hol derűt, mosolyt fakasztanak, hol gondolkodásra késztetnek.

Melyik könyvcím a helyes?

1. Firkák a szalmaszálra
2. Irkák a szalmaszálra
3. Firkák a hajszálra

Kérjük, adja meg nevét és elérhetőségét!